section_heading: Radnja
paragraph_text: U krevetu, Tony i Carmela razgovaraju o Furiu Giunti: ona ga želi povezati sa svojom zubnom higijeničarkom, Liz DiLiberto. Kaže mu i kako je nedavno saznala kako je se Gloria Trillo ubila objesivši se o luster. Tony jedva zadržava svoj šok. Odlazi do Globe Motorsa kako bi saznao detalje, a kasnije se na terapiji posvađa s dr. Melfi, okrivivši ju za Glorijinu smrt. Ona mu se usprotivi i kaže mu kako pacijentima daje sve od sebe; Tony popušta i priznaje kako zapravo krivi sam sebe jer se mogao brinuti za Gloriju umjesto da je prekinuo njihovu vezu.